Folkalender

Spillemandsværkstedet – Skanderborg & Silkeborg
2026-02-03 10:00 - 2026-05-26 17:00 (Europe/Helsinki) | AOF Silkeborg, Ørnsøvej 5-7, Silkeborg, 8600
Spillemandsværkstedet er et nyt undervisnings- og praksisfællesskab, som jeg starter i foråret 2026.
​
Udgangspunktet er et ønske om at skabe et rum for voksne, hvor folkemusik kan læres gennem tid, gentagelse og fællesskab – uden krav om niveau, tempo eller præstation.
Den fysiske undervisning foregår i Silkeborg og Skanderborg i samarbejde med AOF og tager afsæt i den spillemandstraditionen fra Søhøjlandet, suppleret med folkemusik fra resten af Danmark, Norge, Sverige og Finland.​
Spillemandsværkstedet er ikke et kursus i traditionel forstand, men et vedvarende værksted: et sted man vender tilbage til, og hvor musik læres som håndværk og levende praksis.
​
FAKTA
* Hvad: Spillemandsværkstedet – violinundervisning og læringsrum for voksne
* Hvor: Silkeborg og Skanderborg (AOF) samt online (mere info kommer snart)
* Hvornår: Start februar 2026
* Hvem: Undervisningen varetages af initiativtager Maja Kjær Jacobsen, violinist, komponist og formidler med mange års erfaring som udøvende musiker og underviser inden for dansk og nordisk folkemusik i både danske og internationale sammenhænge, opvokset i Virklund og bosat i Sorring.
* Målgruppe: Voksne (15 år +), begyndere såvel som øvede
Kort baggrund
Spillemandsværkstedet er udviklet som et alternativ til mål- og præstationsorienteret musikundervisning for voksne og arbejder med langsom, praksisbaseret læring med udgangspunkt i den midtjyske spillemandstradition som et levende håndværk.

KOLONIEN
2026-04-16 19:30 - 21:30 | Plantagehuset, Plantagevej 18, Thisted, 7700
Kolonien er et unikt og internationalt eftertragtet navn indenfor folk. Deres spændende musik kombinerer moderne nordisk folkemusik med inspirationer fra pop og reggae, og med smuk firstemmig sang og en utrolig spilleglæde henrykker Kolonien publikummer over det meste af verden.
Bandet, der har spillet sammen siden barndommen, ledes af brødrene Arvid og Erik Rask. Sammen laver de musik, som går rent ind ved unge og gamle, og det er ikke ualmindeligt, at deres koncerter og optrædener vækker stærke følelser blandt publikum. Af samme grund har Kolonien vundet flere priser og fået fantastiske anmeldelser overalt.
I de senere år er Kolonien blevet et kendt navn i det globale folk/world-miljø. De har spillet utallige koncerter i flere europæiske lande, turnerer årligt omfattende i Canada og USA. I Danmark har bandet optrådt på spillesteder over hele landet og har i de senere år også fundet vej til programmerne for både Skagen Festival, Musik over Præstø Fjord og Copenhagen Jazz Festival.
Efter et par års pause, kommer de nu endelig tilbage til Danmark.

KOLONIEN
2026-04-16 19:30 - 21:30 | Plantagehuset, Plantagevej 18, Thisted, 7700
Kolonien er et unikt og internationalt eftertragtet navn indenfor folk. Deres spændende musik kombinerer moderne nordisk folkemusik med inspirationer fra pop og reg-gae, og med smuk firstemmig sang og en utrolig spilleglæde henrykker Kolonien publikummer over det meste af verden.
Bandet, der har spillet sammen siden barndommen, ledes af brødrene Arvid og Erik Rask. Sammen laver de musik, som går rent ind ved unge og gamle, og det er ikke ualmindeligt, at deres koncerter og optrædener vækker stærke følelser blandt publikum. Af samme grund har Kolonien vundet flere priser og fået fantastiske anmeldelser overalt.
I de senere år er Kolonien blevet et kendt navn i det globale folk/world-miljø. De har spillet utallige koncerter i flere europæiske lande, turnerer årligt omfattende i Canada og USA. I Danmark har bandet optrådt på spillesteder over hele landet og har i de senere år også fundet vej til programmerne for både Skagen Festival, Musik over Præstø Fjord og Copenhagen Jazz Festival.
Efter et par års pause, kommer de nu endelig tilbage til Danmark.

NaLeanai - (part of The Sands Family)
2026-04-16 20:00 - 22:00 | KulturØen Middelfart, Havnegade 6, Middelfart, 5500
Opvokset i folkemusiktraditionen har dette band af fætre og kusiner en imponerende stamtavle, da de er døtre og søn af County Downs første folkemusikfamilie, The Sands Family.
Deres musikalske talent og himmelske stemmer er bevis på det velkendte ordsprog “æblet falder ikke langt fra stammen…”, for Na Leanai lærte deres håndværk som børn, mens de lyttede og så på, mens publikum i hele Europa reagerede på sangene, viden og den smittende performancekunst fra The Sands Family.
Med violiner, fløjter, guitarer og percussion spiller de hjemsøgende melodier, der taler til sjælen, livlige jigs, der får fødderne til at banke og tryllebinder med tætte vokalharmonier, der vil give dig gåsehud.
Na Leanai har optrådt på de bedste folkemusiksteder i Belfast og Dublin og har tryllebundet publikum på adskillige festivaler i Europa, herunder Skagen Festival og Strib Vinter Festival i Danmark
De har arvet det musikalske talent fra et band, hvis professionalisme ligger i at lade deres publikum blive deltagere i, snarere end observatører af, en unik kulturel oplevelse.

Phønix feat. SangKa - Tubinen/Folkemusik i Randers
2026-04-16 20:00 - 22:00 | Tubinen, Sven Dalsgaards Plads 1, Randers, 8900, Denmark
Der er lagt op til en helt speciel koncertoplevelse, når det danske folkemusikband Phønix inviterer den kinesiske Guzhengspiller SangKa med på scenen.
Phønix’ energiske og groovy sange og melodier fusioneres med drømmende, harpe-lignende toner fra SangKas guzheng og sammen skaber de et unikt og spændende lydunivers, hvor østlige og vestlige musiktraditioner mødes. Det er traditionelle sange og melodier, nye kompositioner, rytmiske grooves og dramatiske fortællinger, der udspringer af både kinesisk og dansk musikkultur.
Phønix & SangKa har udviklet deres sammenspil gennem 10 år og manifesteret det i udgivelsen “Groovy Guzheng” fra 2017 og senest på Phønix nye album “Nådelands Ø”, hvor SangKa medvirker som gæst på en række numre.
Samarbejdet mellem Phønix og SangKa begyndte i en rå fabrikshal i Beijing, hvor de ved åbningen af det danske kulturinstitut opdagede deres musikalske kemi. Siden har de turneret sammen i både Danmark og Kina.
